33.

glæder sig over den nylige erklæring fra den maltesiske regering om indledning af den lovgivningsproces, der vil gennemføre flere af Venedigkommissionens anbefalinger; opfordrer den maltesiske regering og det maltesiske parlament til at gennemføre alle Venedigkommissionens anbefalinger uden undtagelse, også med tilbagevirkende kraft, hvor det er relevant, for at sikre, at tidligere og nuværende afgørelser, holdninger og strukturer bringes i overensstemmelse med disse anbefalinger, og navnlig — at styrke uafhængigheden af, tilsynsbeføjelserne for og kapaciteterne hos medlemmerne af det maltesiske Repræsentanternes Hus, navnlig ved at stramme reglerne om uforenelighed og ved at sørge for en passende løn og for upartisk støtte — offentligt at bekendtgøre ledige retlige stillinger (punkt 44) — at ændre JAC's sammensætning, således at det bliver muligt for mindst halvdelen af dets medlemmer at være dommere, der er valgt af ligestillede, og at tillægge JAC beføjelse til at rangordne kandidater på grundlag af kvalifikationer og direkte foreslå disse kandidater til formanden med henblik på udnævnelse, også for så vidt angår udnævnelsen af retspræsident (punkt 44) — at give Retsplejekommissionen beføjelse til at afskedige dommere eller retsembedsmænd og give mulighed for at appellere ved en domstol mod disciplinære foranstaltninger, som denne kommission har indført (punkt 53) — at oprette et kontor for en uafhængig offentlig anklager (Director of Public Prosecutions, DPP), der skal være ansvarlig for al offentlig retsforfølgning og overtage kammeradvokatens (Attorney General) nuværende retsforfølgningsmæssige opgaver samt politiets retsforfølgningsmæssige opgaver og retslige undersøgelser, således som det anbefales af Venedigkommissionen (punkt 61-73) opfordrer den maltesiske regering til at underlægge denne potentielle DPP domstolskontrol, navnlig hvad angår afgørelser om ikke at rejse tiltale (punkt 68, 73) — til at reformere PCAC, både ved at sikre en udnævnelsesprocedure, der er mindre afhængig af den udøvende magt og navnlig af premierministeren, og ved at sikre, at PCAC-rapporterne fører til faktiske retsforfølgelser til også at overveje muligheden for, at PCAC skal aflægge rapport direkte til den nyligt oprettede DPP (punkt 72) — at indlede en forfatningsreform for at sikre, at forfatningsdomstolens afgørelser — uden at parlamentet skal gribe ind — vil føre til annullation af bestemmelser, der erklæres forfatningsstridige (punkt 79) — at afskaffe praksissen med at have parlamentsmedlemmer på deltid, øge lønnen til parlamentsmedlemmer, begrænse udnævnelsen af parlamentsmedlemmer til officielt udpegede organer, stille tilstrækkeligt støttepersonale samt uafhængig viden og rådgivning til rådighed for parlamentsmedlemmer og afstå fra omfattende brug af delegerede retsakter (punkt 94) — at sikre, at myndighederne fuldt ud overholder Ombudsmandens anmodninger om oplysninger, at Ombudsmandens beretninger drøftes i Parlamentet, at Ombudsmandens kontor reguleres på forfatningsmæssigt plan, og at loven om informationsfrihed ajourføres (punkt 100-101) — at omforme processen for udnævnelse af faste sekretærer, navnlig ved meritbaseret udvælgelse af en uafhængig tjenestemandskommission, frem for af premierministeren (punkt 119-120) — i alvorlig grad at begrænse praksissen med »stillinger eller fortrolige rådgivere« og at indføre klare juridiske regler og en forfatningsændring, der danner grundlag og ramme for regulering af denne praksis (punkt 129) — at ændre udnævnelsesproceduren for politichefen, nemlig ved at gøre den meritbaseret gennem indførelse af en offentlig udvælgelsesprøve (punkt 134);